Rutete Ninja

Rutete Ninja (originalnavn: Ternet Ninja) er en dansk animasjonsfilm fra  med Thorbjørn Christoffersen og Anders Matthesen som regissører. 

Den er oppfølgeren til filmen Terkel i knipe og handler om 7. klassingen Asgeir som får en rutete ninjadukke i bursdagsgave av sin fulle onkel Stewart. Det viser seg at ninjaen lever og er på jakt etter å hevne seg på den norske eieren av et thailandsk firma som benytter barnearbeid for å produsere leker. Filmen hadde premiere 25. desember 2018 i Danmark og 24. mai 2019 i Norge. I den norske filmen har komikeren Herman Flesvig alle de 113 stemmene, bortsett fra Jessica, hvor Dina Padoin har stemmen. Filmen varer i 1 time og 21 minutter.

Handling 
I Thailand kommer den danske forretningsmannen Philip Eberfrø, for å sjekke ut sin nye fabrikk. Men når en gutt ved et uhell bruker skjerfet hans til å lage en rutete ninja-dukke, slår Eberfrø ham brutalt i hjel. I samme øyeblikk slår et lyn ned, noe som får dukken til å bli besatt av ånden til Taiko Nakamura. Når ninjaen deretter havner på et dansk lasteskip, blir han plukket opp av Stewart Stardust - som gir dukken i bursdagsgave til sin nevø Aske (eller «Alex» i den engelske versjonen)

Etter at ninjaen forsvarer Askes venn fra en bølle som heter Glenn, finner Aske ut at dukken faktisk lever - og de inngår et vennskap. Ninjaen lover å hjelpe Aske, i bytte mot at Aske skal hjelpe dukken med å ta hevn mot Eberfrø (eller «Eppermint» i engelsk versjonen) så Aske og ninjaen utfordrer Glenn til kamp - som Aske vinner. Dette får også Askes kjæreste Jessica til å invitere ham til festen hennes. Men ninjaen mener de burde gå videre med oppdraget, og Aske går motvillig med på dette. 

De ankommer Eberfrøs hjem hvor ninjaen forsøker å drepe ham. Men Eberfrø kommer seg unna, og Aske blir sint på ninjaen for å være alt for brutal. Dette gjør at ninjaen får Aske til å fremstå som sinnssyk, noe som fører til at han blir fengslet ved et mentalsykehus. Der inngår de en avtale for å beseire Eberfrø for godt. De legger en pakke kokain i ninja-dukken, og fortsetter til en flyplass. Når Eberfrø igjen skal reise til Thailand, hopper ninjaen på ham og politiet oppdager kokainen i dukken. Dette fører til at Eberfrø blir arrestert.

Skuespillere 
 Anders Matthesen som Taiko Nakamura
 Facundo Reyes som Glenn.
 Emma Sehested Høeg som Jessica.
 Alfred Bjerre Larsen som Aske.
 Emmet Ryan som Odysseus.
 Ava Connolly som Jessica

Priser og nominasjoner 
Ved utdelingen av den danske Robertprisen i 2019 var Rutete Ninja nominert i flere kategorier og vant Robertprisen for årets barne- og familiefilm, årets sang og årets adapterte manuskript.

Referanser

Eksterne lenker 
 

Danske animasjonsfilmer
Filmer fra 2018
Robertprisen for årets barne- og familiefilm